सुरक्षा सुत्रों का कहना है कि पुलिस एक संदिग्ध व्यक्ति का पीछा कर रही थी जिसने अपनी कार में आत्मघाती धमाका कर दिया.बीबीसी संवाददाता के अनुसार ये प्रांत चरमपंथी गुट हक़्क़ानी नेटवर्क का गढ़ है और वहाँ पहले भी ऐसे हमले हुए हैं.पकटिका का क्षेत्र पाकिस्तान की सीमा से लगा है और एक क़बायली इलाक़ा है.धमाका एक बाज़ार में किया गया जहां रमज़ान माह की ख़रीदारी करने वालों की वजह से ख़ासी चहल-पहल थी.ओरगुन ज़िले के गवर्नर मोहम्मद रज़ा खरोती ने बीबीसी से कहा है कि बाज़ार लोगों से भरा हुआ था. मुल्क की फौज के एक प्रवक्ता ने बीबीसी संवाददाता बिलाल सरवरी से कहा है कि मलबे के भीतर से कम से कम 40 शवों को निकाल लिया गया है.जनरल ज़हीर अज़ीमी का कहना है कि वहां मौजूद लगभग सारी दुकानें ढह गई हैं.अधिकारियों ने कहा है कि हमले में कम से कम 30 लोग ज़ख़्मी भी हुए हैं.(बीबीसी हिन्दी के एंड्रॉएड ऐप के लिए



 यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)